el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el it es en en el en el el el el el el el el el el el el el el el en en es en en el en el el el el el el el el el el el el el en el en el en el en el zh el en el zh el en el zh el zh el zh el en el en el en el zh el el el el el en el el el el el en el en
Ελληνικό Πρωτάθλημα | Ποδοσφαιρικά Νέα απο ΕλλάδαSUPERLEAGUEΔεν χάνει πουθενά ο ΠΑΟΚ, όρθιος με δέκα στο ΟΑΚΑ
Ελληνικό Πρωτάθλημα | Ποδοσφαιρικά Νέα απο ΕλλάδαSUPERLEAGUEΑθλητικά Νέα Ποδοσφαίρου
Η ΑΕΚ το ήθελε πολύ. Για το σερί, για την αυτοπεποίθηση, για το γόητρο, για να πανηγυρίσει επιτέλους την πρώτη φετινή νίκη σε ντέρμπι. Και ο ΠΑΟΚ όμως θέλει πολύ το πρωτάθλημα και το έδειξε, κάνοντας ακόμη ένα βήμα προς αυτό.
Στην έδρα της πρωταθλήτριας οι Θεσσαλονικείς προηγήθηκαν νωρίς, έμειναν με 10 παίκτες επίσης νωρίς, αλλά κατάφεραν να φύγουν με αποτέλεσμα και να παραμείνουν αήττητοι, ελπίζοντας να… κάνουν τη δουλειά την επόμενη εβδομάδα με τον Ολυμπιακό στην Τούμπα. Μέχρι τότε, όμως, υπάρχει καιρός. Προς το παρόν, η ομάδα του Ραζβάν Λουτσέσκου μπορεί να είναι ικανοποιημένη επειδή έβγαλε αλώβητη ακόμη ένα δύσκολο ματς, πείθοντας από βδομάδα σε βδομάδα ότι φέτος είναι η σεζόν της…
Διαβάστε επίσης: H βαθμολογία της Super League μετά την ισοπαλία στο ΠΑΟΚ – ΑΕΚ
Το κόρνερ στο 2′ και το σουτ του Λιβάια στο 5′, το οποίο έβγαλε δύσκολα ο Πασχαλάκης, ήταν ό,τι έπρεπε για να ζεσταθεί κι άλλο το ΟΑΚΑ. Και ένα κόρνερ για τον ΠΑΟΚ, στο 10′, ήταν αρκετό για να παγώσει. Το 0-1 από την κοντινή κεφαλιά του Μαουρίτσιο μετά την πάσα -με τον ίδιο τρόπο- του Βαρέλα έβαλε μπροστά τους Θεσσαλονικείς και έβγαλε από τον ρυθμό της την ΑΕΚ, η οποία αλλιώς τα περίμενε. Οι φιλοξενούμενοι από την άλλη, οι οποίοι μάλλον στάθηκαν τυχεροί με τον μη καταλογισμό πέναλτι σε χέρι του Σάκχοφ στο 20′, έβλεπαν το σκηνικό να στρώνεται καλύτερα κι από ό,τι το περίμεναν, χωρίς όμως να “χτίσουν” πάνω σε αυτό.
Η ομάδα του Ραζβάν Λουτσέσκου έδειχνε να ελέγχει το πώς κυλούσε το ματς αλλά βρέθηκε σε δύσκολη θέση από το 32′ λόγω ενός δικού της. Ο Ζαμπά με την δεύτερη κίτρινη κάρτα άφησε με 10 παίκτες τον ΠΑΟΚ και έδωσε ώθηση στην Ενωση, η οποία προσπαθούσε κυρίως από δεξιά με τον Γκάλο. Κάθε προσπάθεια του Βραζιλιάνου, όμως, σταματούσε στα στόπερ των Θεσσαλονικέων, οι οποίοι έβγαλαν το ημίχρονο χωρίς να απειληθούν ουσιαστικά, αφού οι Κιτρινόμαυροι ήλπιζαν κυρίως σε σέντρες ή εκτελέσεις φάουλ.
Η δε κίτρινη κάρτα στον Πασχαλάκη για καθυστερήσεις από το 40′, μάλλον δείχνει το πώς οι φιλοξενούμενοι έπαιζαν παράλληλα και με τα νεύρα των γηπεδούχων.
Η αντικατάσταση του Μπακάκη από τον Κρίστιτσιτς στο 46′ σήμανε και την αλλαγή διάταξης για την ΑΕΚ, η οποία ήταν πλέον με 4άδα στην άμυνα. Ο Μαρίνος Ουζουνίδης περίμενε τις κάθετες του Σέρβου αλλά η Ενωση βασικά συνέχιζε να ψάχνει κάτι καλό μπροστά, ακριβώς όπως και στο πρώτο ημίχρονο. Με σέντρες δηλαδή ή με σουτ, τα οποία οδήγησαν σε κάποια κόρνερ, αλλά όχι σε κάτι ουσιαστικό.
Η είσοδος του Μπογέ, ο οποίος πήρε τη θέση του Αλεφ, έδειχνε ότι οι Κιτρινόμαυροι θα τα έπαιζαν πλέον όλα για όλα, απέναντι σε έναν ΠΑΟΚ που αμυνόταν αποτελεσματικά. Οχι μόνο επειδή κρατούσε το 0-1, αλλά κυρίως επειδή καθάριζε εύκολα τις προσπάθειες των γηπεδούχων για κάτι καλό. Μέχρι το 74ο λεπτό…
Η τέλεια σέντρα του Λιβάια είχε ως αποτέλεσμα την άψογη κεφαλιά του Πόνσε και το 1-1 ήταν γεγονός, με το ΟΑΚΑ να ξεσηκώνεται ξανά. Η ΑΕΚ πίεσε αρκετά, κέρδισε κόρνερ ή φάουλ, αλλά η κεφαλιά του Κρίστιτσιτς στο 90′ έφυγε άουτ και κάπου εκεί οι ελπίδες έσβησαν. Για να ανάψουν ακόμη περισσότερο αυτές του ΠΑΟΚ ακόμη και για αήττητο πρωτάθλημα!
ΑΕΚ (Μαρίνος Ουζουνίδης): Μπάρκας, Μπακάκης (46′ Κρίστιτσιτς), Τσιγκρίνσκι, Οικονόμου, Γκάλο, Χουλτ, Αλεφ (60′ Μπογέ), Μπακασέτας (87′ Κλωναρίδης), Μάνταλος, Λιβάια, Πόνσε.
ΠΑΟΚ (Ραζβάν Λουτσέσκου): Πασχαλάκης, Μάτος, Βιεϊρίνια, Κρέσπο, Βαρέλα, Σάκχοφ (64′ Μίσιτς), Μαουρίσιο, Μπίσεσβαρ (59′ Λημνιός), Ζαμπά, Ελ Καντουρί (84′ Πέλκας), Ακπομ.